Svetový pohár v alpskom lyžovaní

Svetový pohár v alpskom lyžovaní (; ) je najvyššia súťaž alpského lyžovania. Založený bol v roku 1966 skupinou lyžiarov a expertov, medzi ktorými bol francúzsky novinár Serge Lang a riaditelia reprezentačných družstiev Francúzska a Spojených štátov. Krátko po vzniku, počas majstrovstiev sveta v alpskom lyžovaní v roku 1966 v Čile, bol podporený prezidentom Medzinárodnej lyžiarskej federácie (FIS) Marcom Hodlerom. Po kongrese FIS v Bejrúte, ktorý sa konal na jar 1967, sa stal oficiálnou súťažou Medzinárodnej lyžiarskej federácie. Prvé preteky svetového pohára sa konali 5. januára 1967 v západonemeckom Berchtesgadene. 

Svetový pohár sa dominantne koná v alpských lyžiarskych strediskách v Európe s pravidelnými zastávkami v Škandinávii, Severnej Amerike a Východnej Ázii, ale niekoľko pretekov sa konalo aj na južnej pologuli. Preteky svetového pohára sa konali v 25 rôznych krajinách po celom svete: Andorra, Argentína, Austrália, Bosna a Hercegovina, Bulharsko, Česko, Fínsko, Francúzsko, Chorvátsko, Japonsko, Južná Kórea, Kanada, Nemecko, Rakúsko, Taliansko, Nový Zéland, Nórsko, Poľsko, Rusko, Slovensko, Slovinsko, Spojené štáty, Španielsko, Švajčiarsko a Švédsko. Všetky preteky svetového pohára hostené v Bosne a Hercegovine sa konali v čase, keď bola súčasťou Juhoslávie.

Pretekári sa snažia dosiahnuť najlepší čas v štyroch disciplínach: slalom, obrovský slalom, super obrovský slalom (super-G) a zjazd. Piatou disciplínou je kombinácia zložená zo zjazdu alebo super-G a slalomu. Svetový pohár pôvodne zahŕňal iba slalom, obrovský slalom a zjazd. Kombinácia (počítaná z výsledkov vybraných zjazdových a slalomových pretekov) bola zahrnutá od sezóny 1974/1975, zatiaľ čo super-G bolo pridané v sezóne 1982/1983. Súčasný bodovací systém bol zavedený v sezóne 1991/1992. Za každý pretek sa udeľuje 30 najlepším pretekárom body. Víťaz získava 100 bodov, druhý 80 bodov, tretí 60 bodov až po 30. miesto, za ktoré je 1 bod. Pretekár s najvyšším počtom bodov v disciplíne na konci sezóny vyhráva svetový pohár s trofejou - malý krištáľový glóbus. Lyžiar s najväčším počtom bodov vo všetkých disciplínach vyhráva celkové hodnotenie pohára - veľký krištáľový glóbus, ktorý váži 9 kilogramov. Svetový pohár sa koná každoročne a po olympijských hrách je považovaný za najprestížnejšiu súťaž alpského lyžovania.

 Celkoví víťazi 
Viacnásobné víťazstvá jednostlivcov Svetového pohára sú označení (#).

 Individuálne 
SezónaMužiŽeny1967 Jean-Claude Killy Nancy Greeneová1968 Jean-Claude Killy (2) Nancy Greeneová (2)1968/1969 Karl Schranz Gertrud Gablová1969/1970 Karl Schranz (2) Michèle Jacotová1970/1971 Gustav Thöni Annemarie Pröllová1971/1972 Gustav Thöni (2) Annemarie Pröllová (2)1972/1973 Gustav Thöni (3) Annemarie Pröllová (3)1973/1974 Piero Gros (3) Annemarie Pröllová (4)1974/1975 Gustav Thöni (4) Annemarie Moserová-Pröllová (5)1975/1976 Ingemar Stenmark Rosi Mittermaier1976/1977 Ingemar Stenmark (2)   Lise-Marie Morerodová1977/1978 Ingemar Stenmark (3) Hanni Wenzelová1978/1979   Peter Lüscher Annemarie Moserová-Pröllová (6)1979/1980 Andreas Wenzel Hanni Wenzelová1980/1981 Phil Mahre   Marie-Theres Nadigová1981/1982 Phil Mahre (2)   Erika Hessová1982/1983 Phil Mahre (3) Tamara McKinneyová1983/1984   Pirmin Zurbriggen   Erika Hessová (2)1984/1985 Marc Girardelli   Michela Figiniová1985/1986 Marc Girardelli (2)   Maria Walliserová1986/1987   Pirmin Zurbriggen (2)   Maria Walliserová (2)1987/1988   Pirmin Zurbriggen (3)   Michela Figiniová (2)1988/1989 Marc Girardelli (3)   Vreni Schneiderová1989/1990   Pirmin Zurbriggen (4) Petra Kronbergerová1990/1991 Marc Girardelli (4) Petra Kronbergerová (2)1991/1992   Paul Accola Petra Kronbergerová (3)1992/1993 Marc Girardelli (5) Anita Wachterová1993/1994 Kjetil André Aamodt   Vreni Schneiderová (2)1994/1995 Alberto Tomba   Vreni Schneiderová (3)1995/1996 Lasse Kjus Katja Seizingerová1996/1997 Luc Alphand Pernilla Wibergová1997/1998 Hermann Maier Katja Seizingerová (2)1998/1999 Lasse Kjus Alexandra Meissnitzerová1999/2000 Hermann Maier (2) Renate Götschlová2000/2001 Hermann Maier (3) Janica Kostelićová2001/2002 Stephan Eberharter Michaela Dorfmeisterová2002/2003 Stephan Eberharter (2) Janica Kostelićová (2)2003/2004 Hermann Maier (4) Anja Pärsonová2004/2005 Bode Miller Anja Pärsonová (2)2005/2006 Benjamin Raich Janica Kostelićová (3)2006/2007 Aksel Lund Svindal Nicole Hospová2007/2008 Bode Miller (2) Lindsey Vonnová2008/2009 Aksel Lund Svindal (2) Lindsey Vonnová (2)2009/2010   Carlo Janka Lindsey Vonnová (3)2010/2011 Ivica Kostelić Maria Rieschová2011/2012 Marcel Hirscher Lindsey Vonnová (4)2012/2013 Marcel Hirscher (2) Tina Mazeová2013/2014 Marcel Hirscher (3) Anna Fenningerová2014/2015 Marcel Hirscher (4) Anna Fenningerová (2)2015/2016 Marcel Hirscher (5)   Lara Gutová2016/2017 Marcel Hirscher (6) Mikaela Shiffrinová2017/2018 Marcel Hirscher (7) Mikaela Shiffrinová (2)2018/2019 Marcel Hirscher (8) Mikaela Shiffrinová (3)2019/2020 Aleksander Aamodt Kilde Federica Brignoneová2020/2021 Alexis Pinturault Petra Vlhová2021/2022 Marco Odermatt Mikaela Shiffrinová (4)2022/2023 Marco Odermatt (2) Mikaela Shiffrinová (5)

 Podľa štátov 
ŠtátCelkomMužiŽeny Rakúsko 34 17 17   Švajčiarsko 20 8 12 USA 14 5 9 Taliansko 7  6  1 Nórsko 6  6  – Švédsko 6  3  3 Francúzsko 5  4  1 Luxembursko 5  5  – Chorvátsko 4  1  3 Nemecko 3  –  3 Lichtenštajnsko 3  1  2 Kanada 2  –  2 Slovensko 1  –  1 Slovinsko 1  –  1 Západné Nemecko 1  –  1

 Najviac víťazstiev muži 
MenoKariéraCelkomDisciplíny Marcel Hirscher  2007–2019 8  –  –  6  6  – Marc Girardelli  1980–1996  5  2  –  1  3  4 Gustav Thöni  1969–1980  4  –    3  2  – Pirmin Zurbriggen  1981–1990  4  2  4  3  –  3 Hermann Maier  1996–2009  4  2  5  3  –  – Ingemar Stenmark  1973–1989  3  –  –  8  8  – Phil Mahre  1975–1984  3  –  –  2  1  4 

 Najviac víťazstiev ženy 
MenoKariéraCelkomDisciplíny Annemarie Moserová-Pröllová  1969–1980 6  7    3  –  2 Lindsey Vonnová  2000–2019  4  8  5  –  –  3 Mikaela Shiffrinová  2011–aktívna  4  –  1  1  6  – Petra Kronbergerová  1987–1992  3  –  –  –  1  – Vreni Schneiderová  1984–1995  3  –  –  5  6  – Janica Kostelićová  1998–2006  3  –  –  –  3  4

 Externé odkazy 
FIS

 Zdroj 


Kategória:Športové udalosti založené v roku 1967
Alpské lyžovanie